b'\n_START_ARTICLE_\nJason Priestley\n_START_SECTION_\nBiografia\n_START_PARAGRAPH_\nInterpreta diversos papers secundaris sobretot el d\'un adolescent a la s\xc3\xa8rie 21 Jump Street als episodis Canvi de l\xc3\xadder i Cas de consci\xc3\xa8ncia el 1987._NEWLINE_El 1990 i despr\xc3\xa9s dels seus precedents papers, \xc3\xa9s observat i escollit per interpretar el paper de Brandon Walsh a la s\xc3\xa8rie de televisi\xc3\xb3 Beverly Hills 90210, que l\'ha fet fam\xc3\xb3s._NEWLINE_El 2005, interpreta el paper de Jack Harper a Tru Calling abans de l\'aturada definitiva de la s\xc3\xa8rie al cap de dues temporades._NEWLINE_El 2010, \xc3\xa9s escollit per interpretar el primer paper de la s\xc3\xa8rie de televisi\xc3\xb3 canadenca Call Me Fitz,  quatre temporades._NEWLINE_El 2012, participa amb Jennie Garth, Luke Perry i Gabrielle Carteris, els seus antics companys de la s\xc3\xa8rie Beverly Hills 90210, en un anunci  per als texans, Old Navy._NEWLINE_El seu primer llargmetratge, estrenat el 2014, Cas and Dylan va aconseguir el Premi del P\xc3\xbablic al festival de cinema de Whistler i el premi a la millor actriu per Tatiana Maslany\n_START_SECTION_\nVida personal\n_START_PARAGRAPH_\nAfeccionat a les carreres de cotxes, Jason Priestley va participat en diverses competicions a nivell aficionat (com el ral\xc2\xb7li Gumball 3000). Per\xc3\xb2 va  conduir igualment al campionat professional IRL Infiniti Pro Series, el 2002, per l\'escuderia Kelley Racing._NEWLINE_L\'agost de 2002, un greu accident a l\'oval del Kentucky el va portar a renunciar a la competici\xc3\xb3 al m\xc3\xa9s alt nivell. El 2008, hi torna com a  coproprietari de la nova escuderia Rubicon Ra\xc3\xa7a Team. L\'equip va  comen\xc3\xa7ar en competici\xc3\xb3 en ocasi\xc3\xb3 dels assajos de les 500 miles de Indianapolis 2008, per\xc3\xb2 el seu pilot, l\'itali\xc3\xa0 Max Papis, no va arribar a qualificar-se per a la cursa._NEWLINE_El 1998, Priestley va estavellar el seu Porsche en un pal telef\xc3\xb2nic a Hollywood Hills. Va ser arrestat per conduir sota la influ\xc3\xa8ncia (...) La seva llic\xc3\xa8ncia de conduir va ser suspesa per un any i va haver de completar un programa de control d\'alcohol._NEWLINE_El 14 de maig de 2005, Priestley es va casar amb l\'artista de maquillatge Naomi Lowde. El 2 de juliol de 2007, la parella va tenir una filla, Ava Veronica. El 13 d\'abril de 2009, Priestley va anunciar que ell i la seva esposa estaven esperant el seu segon fill, que va n\xc3\xa9ixer el 9 de juliol de 2009 i, segons els informes, es diu Dashiell Orson._NEWLINE_El 9 de juliol de 2007, va revelar en Late Night with Conan O\'Brien que s\'havia convertit en ciutad\xc3\xa0 estatunidenc unes setmanes abans._NEWLINE_La germana de Priestley, Justine, tamb\xc3\xa9 \xc3\xa9s actriu, i va apar\xc3\xa8ixer en un parell d\'episodis de Melrose Place el 1996._NEWLINE_Ha estat prom\xc3\xa8s durant cinc anys amb Christine Elise, que interpretava el paper d\'\xc3\x89milie Valentine a Beverly Hills._NEWLINE_Des de maig de 2005, est\xc3\xa0 casat amb Naomi Lowde i han tingut una filla, Ava V\xc3\xa9ronica, nascuda el 2 de juliol de 2007. S\xc3\xb3n pares per segona vegada el 9 de juliol de 2009 d\'un nen anomenat Dashiell Orson._NEWLINE_El 2013, la cadena de restaurants Tim Hortons va crear un nou plat en honor de Priestley, titulada "The Priestley". No obstant aix\xc3\xb2, no es va implementar a escala nacional._NEWLINE_El 6 de maig de 2014, HarperOne va publicar la seva autobiografia, Jason Priestley: A Memoir.\n_START_SECTION_\n\xc3\x88xit medi\xc3\xa0tic i social\n_START_PARAGRAPH_\nJason Priestley va aconseguir l\'estrellat mundial gr\xc3\xa0cies a la s\xc3\xa8rie "Sensaci\xc3\xb3 de Viure" (Beverly Hills 90210). Al costat de companys de repartiment com Jennie Garth, Shannen Doherty, Brian Austin Green, Gabrielle Carteris, Tori Spelling, Ian Ziering, Luke Perry, Tiffani Thiessen, entre d\'altres. La s\xc3\xa8rie va arrencar l\'any 1990, des d\'aquell moment i durant la d\xc3\xa8cada dels 90\'s, va ser considerat una icona juvenil per la seva innegable bona aparen\xc3\xa7a i per ser un dels protagonistes de la s\xc3\xa8rie m\xc3\xa9s reeixida del moment. En aquesta s\xc3\xa8rie va rebre dues nominacions per la seva interpretaci\xc3\xb3 del jove, per\xc3\xb2 al mateix temps responsable i optimista Brandon Walsh; sengles nominacions es van repetir el 1993 i 1995._NEWLINE_Una de les seves actuacions destacables va ser en el film Cold Blooded de 1995 on encarna un assass\xc3\xad a sang freda al costat de l\'actriu Kimberly Williams i altres destacats actors.'